Kina suspendovala vojnu saradnju sa SAD zbog Tajvana
Vojna razmena je suspendovana pošto je Vašington saopštio plan o prodaji vojne opreme Tajvanu. Kineska agencija Šinhua prenela je saopš
Zvanična kineska agencija Šinhua prenela je danas oštro sročeno saopštenje kineskog Ministarstva inostranih poslova, u kome se kaže da su zbog te prodaje otkazane sve uzajamne posete vojnih zvaničnika. U istom saopštenju takođe se kaže da će Kina uvesti sankcije američkim kompanijama umešanim u prodaju oružja Tajvanu. Američki Sekretarijat za odbranu je u petak obavestio Kongres o mogućoj prodaji 60 helikoptera tipa Blek hok, raketnih baterija tipa Patriot, radarskih uređaja i komunikacione opreme Tajvanu. Međutim, planirana prodaja ne obuhvata borbene avione tipa F-16 koje je Tajvan tražio. Zamenik kinskog ministra inostranih poslova  upozorio je na ozbiljne posledice, ali nije izneo nikakve detalje. Ranije danas, kineski diplomata predao je zvanični protest američkom ambasadoru u Pekingu, , u kome je nameravana prodaja ocenjena mešanjem u unutrašnje stvari Kine, koje nanosi ozbiljnu štetu kineskoj nacionalnoj bezbednosti. Američka državna sekretarka  izjavila je juče za Glas Amerike da je "prodaja odbrambene opreme omogućila Tajvanu da bude opušteniji u proširivanju komercijalnih veza sa Kinom." Kina smatra Tajvan svojom suverenom teritorijom i u prošlosti je pretila primenom vojne sile ukoliko Tajvan pokuša da zvanično proglasi nezavisnost.